Sture Petrén

Bror Arvid Sture Petrén (født 3. oktober 1908 i Stockholm, 
død 13. desember 1976 i Genève) var en svensk ambassadør og embetsmann. 

Han ble cand.jur. ved Lunds universitet i 1930 og arbeidet deretter blant annet ved Svea hovrätt. I 1950 ble han utrikesråd (utenriksråd) og sjef for Utrikesdepartementets rettsavdelning. Han ble utnevnt til ambassadør i 1957. Fra 1963 til 1967 var han hovrättspresident i Svea hovrätt.

Ved siden av sine ordinære oppgaver var Petrén aktiv innen ulike nasjonale og internasjonale organisasjoner, blant annet som medlem av Den internasjonale domstolen i Haag og sakkyndig for FNs generalforsamling. Fra 1954 var han med i Europarådets kommisjon for menneskerettigheter. Mellom 1971 og 1976 var han Sveriges dommer i Den europeiske menneskerettsdomstol.

 Medlemskap og utmerkelser 
I 1967 ble han æresdoktor ved Lunds universitet. Han mottok Kungliga priset i 1968.

Petrén ble innvalgt i Svenska Akademien 6. mars 1969 på stol 1 etter Birger Ekeberg og inntrådte 20. desember samme år. I 1969 ble han også medlem av Kungliga Vitterhets Historie och Antikvitets Akademien. Han ble ridder av Serafimerorden i 1972.

 Referanser 

Kategori:Svenske jurister
Kategori:Svenske diplomater
Kategori:Medlemmer av Svenska Akademien
Kategori:Medlemmer av Kungliga Vitterhets Historie och Antikvitets Akademien
Kategori:Serafimerordenen
Kategori:Alumni fra Lunds universitet
Kategori:Æresdoktorer ved Lunds universitet
Kategori:Personer fra Stockholm